**UTORAK, 05.05.2020.**

**Dobro jutro, dobar dan dragi moji!**

**Nadam se da ste spremni za nove zadatke.**

1. **HRVATSKI JEZIK**

**Imenice – vježba**

* Klikni na poveznicu, ponovi o imenicama i izreci što su imenice.

<https://biteable.com/watch/imenice-2538993?fbclid=IwAR3fiDMtQh8dIAg-dOSUDKYMggYGp2CejXAJ6iiuAO1FQ51lkABmT0lx_kQ>

* Izađi u dvorište ili na balkon. Promatraj prirodu oko sebe. Imenuj što vidiš.
* Možeš li se složiti s tvrdnjom da sve stvari , sva bića i pojave oko nas imaju svoje ime?
* Vježbaj prepoznati imenice uz učiteljicu Sanjušku. Klikni na poveznicu, prati upute, te crtaj i piši u pisanku. Ne zaboravi napisati naslov i današnji nadnevak.

<https://www.youtube.com/watch?v=vu2t87zTscg>

* U radnoj bilježnici na str. **123**. riješi **2. i 3.** **zadatak**, te na **124**. str. **6.** **zadatak.**

**Fotografiraj današnje zadatke i pošalji učiteljici na uvid.**

* Poigraj se još malo!

<https://wordwall.net/hr/resource/534786/hrvatski-jezik/imenice>

1. **MATEMATIKA**

**Množenje broja 6 - učim**

* Otvori udžbenik na str. 90. Riješi ZNAM.
* Klikni na poveznicu i uči uz učiteljicu Sanjušku. Neke brojeve već znaš množiti brojem 6, pa vjerujem da ti neće biti teško. Uoči višekratnike broja 6. Kako izračunavamo šesterokratnik nekog broja?

 <https://www.youtube.com/watch?v=tAGt3R9lPCI>

* U bilježnicu zapiši naslov i današnji nadnevak, te prepiši tablicu množenja broja 6 i njegove višekratnike.

Množenje broja 6

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **PRVI FAKTOR** | **1** | **2** | **3** | **4** | **5** | **6** | **7** | **8** | **9** | **10** |
| **DRUGI FAKTOR** | **6**  |  **6** | **6** | **6**  | **6** | **6** | **6** | **6** | **6** | **6** |
| **UMNOŽAK** | **6** | **12** | **18** | **24** | **30** | **36** | **42** | **48** | **54** | **60** |

VIŠEKRATNICI BROJA 6 : 6,12,18,24,30,36,42,48,54,60

* Riješi zadatke u udžbeniku na 91. stranici.
* Nauči napamet tablicu množenja broja 6.

**DOPUNSKA NASTAVA**

Ponavljaj množenje broja 6 uz klik na poveznice. PRIMIJENI ZNANJE I ZABAVNI KUTAK.

<https://www.e-sfera.hr/dodatni-digitalni-sadrzaji/d819c7a1-3c31-4d24-be91-d0b011b6436f/>

1. **PRIRODA I DRUŠTVO**

**Istražujem mjesto u kojem živim**

* Ponovi uz klik na poveznicu.

[https://wordwall.net/hr/resource/1432427/priroda-i-dru%c5%a1tvo/upoznajmo-svoje-selo](https://wordwall.net/hr/resource/1432427/priroda-i-dru%C5%A1tvo/upoznajmo-svoje-selo)

* Današnjim zadatkom pokazat ćeš koliko dobro poznaješ mjesto u kojem živiš i u kojem polaziš školu. Vjerujem da već puno toga znaš o svom mjestu. Oni zadatci u koje nisi siguran/sigurna zamolit ćeš za pomoć roditelje ili ćeš odgovore pronaći pretraživanjem putem interneta.
* U svoju pisanku zapiši današnji nadnevak i naslov.
* Po cijeloj stranci ili čak na dvije stranice (da bude urednije i preglednije) izradi umnu mapu u koju ćeš upisivati i crtati tražene podatke. Neki zadatci će se ponoviti od prošlog sata, pa će to biti prilika da utvrdiš gradivo. Koristi boje, piši uredno, crtaj veliko.
* **Vremena za ovaj zadatak imaš do sljedećeg utorka. Tada mi pošalji svoj rad na pregled.**

IME ŠKOLE KOJU POLAZIM

(naziv i crtež)

IME CRKVE

(naziv i crtež)

SUSJEDNA MJESTA

(nabroji)

*(zamoli roditelje za pomoć ili pretraži na internetu)*

NAZIV MOG MJESTA

(istraži i napiši po kome ili čemu je dobio ime)

IME GORE U BLIZINI MOG MJESTA

(naziv i crtež)

POŠTA

(crtež)

SREDIŠTE MOG MJESTA

 (crtež)

IME POTOKA

(naziv i crtež)

1. **SAT RAZREDNIKA**

**Priroda straha**

* Jesi li ikada osjetio/osjetila strah?
* Što je uopće strah?
* Kako on izgleda?
* Kako ti pobjeđuješ strah?
* Pročitaj letak na sljedećoj poveznici.

<https://www.flipsnack.com/F98AFA58B7A/to-da-radim-kad-se-bojim.html?fbclid=IwAR18zJPmgG6cB_otRD72pkz8qavIBCummzO4pmURokf8iCqyQmmH0RHPzSs>

* Pripremi papir na koji ćeš crtati zadatke iz ovog letka.
1. Pokušaj nacrtati svoj strah. Smisli mu neko ime.
2. Potom, nacrtaj svoje tijelo i zaokruži bojom onaj dio tijela gdje najviše osjećaš strah.
3. Za kraj, nacrtaj najsmješniji strah. Dodaj mu sunčane naočale, klaunov nos, duge ili kratke noge, smiješnu periku, neobične cipele. Budi kreativan/kreativna.